Taastatud Hara kalasadam vähendab kalurite jalavaeva
#000000
Möödunud nädalavahetusel avati Noarootsi vallas Hara kalasadam, mille taastamine läks maksma 350 000 eurot.
#000002
Lagunenud sadamas lammutati vana võrgukuur, ehitati kaks betoonkaid – 14,5- ja 48meetrine –, rekonstrueeriti slipp, paigaldati ujuvkai 14 alusele, tehti parkla ja meres süvendustöid.
#000003
Kalur Lauri Lilleoks on uuest Hara sadamast terve nädala merel käinud. „Mugav on. Tuled merelt, saad kalakasti otse autosse tõsta. Muidu lohistasin seda, nii et seda nägu,” ütles ta.
#000004
Sadam sai Läänemaa rannakalanduse seltsi kaudu 200 000 eurot Euroopa Liidu raha rannakalanduse arendamiseks. 150 000 eurot võttis Noarootsi vald laenu. „Meil on sellise koostöö üle ainult hea meel. Kui vald tahtnuks, ei oleks ta omalt poolt midagi pidanud juurde panema,” ütles Läänemaa rannakalanduse seltsi tegevjuht Margus Medell.
#000005
Süvendus võinuks olla 200 meetrit pikem, leidis Lilleoks. „Jahiga siia ei saa või kui, siis ainult kõrge veega. Praegu näiteks on veetase 40 cm madalam. Oleks saanud, kui oleks lõpuni süvendatud, aga 200 meetrit jäi süvendamata,” ütles ta. „Ujuvekskavaatori kohaletoomine ja kokkupanek on nii suur väljaminek, et kui ta siin juba kord oli, oleks võinud ikka selle raha leida ja lõpuni süvendada.”
#000006
Margus Medelli sõnul on toetusmeetme eesmärk edendada kalandust, mitte turismi. „Nüüd pääsevad sadamasse isegi kaheksameetrised kalapaadid ka madala veetaseme korral,” ütles ta.
#000007
Medelli sõnul kasutas Hara sadamat aastas üle 20 kaluri. Lilleoksa sõnul on pidevalt sadamat kasutavaid kalureid neli: kaks väikese paadiga ja kaks lappajaga.
#000008
„Kalanduse seisukohalt on Hara sadam oluline koht, sest püügipiirkonnad on lähedal,” märkis Medell. „Siiani oli probleem selles, et kala oli väga raske maale tuua.”
#000009
„Nüüd, mil sadam on korda tehtud, hakatakse seda palju rohkem kasutama. Sadamas on ruumi rohkem kui 20 paadile,” ütles Lauri Lilleoks.
#000010
Noarootsi volikogu peaks järgmisel istungil otsustama sadama üleandmise kohalikule külaseltsile MTÜ Harga.
#000011
„Kuna meil pole sadama haldamise kogemust, peame seda ühe aasta ja siis anname vallale aru, kas jätkame samamoodi või on vaja midagi muuta, näiteks asutada ainult sadama haldamisega tegelev ühing,” ütles külaseltsi juhatuse liige Kenneth Nyholm.
#000012
„Sadamal on nüüd vaja sadamakaptenit. Meil on vallale esitada sellele kohale sobiv kandidaat, Esko Väli-Taino, kes on kaheksa aastat Hara küla elanik ja kellel on vajalikud dokumendid, paadijuhi load,” ütles Nyholm. „Järgmise sammuna tuleb koos kalurite ja naaberkülade inimestega kindlaks määrata sadama kasutamise reeglid.”
#000013
Nyholmi sõnul pole sadam mitte ainult kaluritele tähtis, vaid ka osa küla identiteedist. „Hara on vana rootsi kaluriküla ja sadam on meie külale alati tähtis olnud, aga selle minevikku on vähe dokumenteeritud. Täpselt ei teagi, kui kaua on sadam siin olnud,” ütles ta.
#000014
Pääste: Haral aidati kraavi sõitnud auto tagasi teele
#000018
Hundid murdsid Haras veel ühe vasika
#000019
Hara külas murdsid hundid ühepäevase vasika
#000020
Uluotsa haual kõlab tema raadioüleskutse
#000024
Milline on parim elektrileping? Fikseeritud elektripaketid või börsihind lepingud
#000028
Reigi punane pöök kandideerib Euroopa aasta puuks
#000029
Järvan tahab paindlikku universaalteenust juba tänavu aprillist
#000031